cyanic-selkie/wikianc huggingface dataset:
Uria
Uria (hebraisk: – ʾÛriyyâ; gresk:  – Ourías) var en soldat i kong David av Israels hær, omtalt i Den hebraiske Bibelen. Han var ektemann til den vakre Batseba, og han ble drept på ordre av kong David etter at kongen har begjært Batseba ved at soldatene etterlot ham i kampstriden. Denne historien er opphav til uttrykket «å ha en uriaspost», som i overført betydning betyr å ha eller inneha en utsatt eller farlig stilling.
Clitostylini
Levevis
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.
Uria
Urias hustru ble gjort gravid av David under en utenomekteskapelig affære. Selv om Uria på Davids ordre ble bedt om å komme hjem og besøke sin hustru (og således skjule utroskapen) nektet Uria å forlate sine medsoldater eller forlate kongens nærvær. Som et resultat av mordet på Uria ble David strengt irettesatt av profeten Natan; og ytterligere, ved de senere opprør i Davids husholdning og gjennom hele kongedømmet Israel, inkludert dødsfallet på Batsebas nyfødte sønn og opprøret til Davids sønn og arving Absalom, ble i samtiden eller av Bibelens forfattere forklart som en guddommelig straff for Davids synder ved hans utroskap og mord.
Clitostylini
Utbredelse
Gruppen er utbredt i Asia.
Uria
Bibelens fortelling
Basert på den bibelske fortellingen tilhørte Uria antagelig den etniske hettittiske minoritet i kongedømmet Israel som levde i og rundt regionen «Kanaans land» siden tiden før Abraham. Hettittenes hjemland var hovedsakelig Anatolia, men hadde i løpet av sin storhetstid spredt folket seg til regionen rundt. Hebreerne da de kom til Kanaan hadde fått ordre om å drepe alt som pustet i de byene som var der, ifølge Femte Mosebok: «Men i de byene som tilhører disse folkene og som Herren din Gud vil gi deg til eiendom, skal du ikke skåne en eneste skapning. Du skal bannlyse hettittene, amorittene, kanaaneerne, perisittene, hevittene og jebusittene, slik som Herren din Gud har befalt deg.» Selv med denne stående ordren kan neppe alle de tidligere innbyggerne ha blitt drept, og i en del tilfeller gikk de inn i et samarbeid med hebreerne, og i andre tilfeller feilet de i å utføre den etniske rensingen.
Tidsrommet da kong David regjerte var mange generasjoner etter denne tiden, lang nok tid til at de opprinnelige urolighetene og den følelsesmessige sorgen til de overlevende hadde dempet seg, og i Davids tid var det mange beboere av ikke-israelittisk opprinnelse som fulgte den israelittiske religionen som var blitt akseptert som israelitter. Det er sannsynlig at dette også omfattet Uria da hans navn på hebraisk betyr «Gud er mitt lys». I tillegg er hans status som offiser i hæren og som en av Davids «mektige menn» indikerer at han var godt akseptert innenfor det etniske samfunnet.
Davids «mektige menn»
Davids mektige menn var en gruppe av hans beste 37 krigere, senere utvidet til rundt 80. Selv om listen over hans mektige menn er gitt etter at David ble konge hadde mange av dem vært lojale tilhengere som ble hos ham da han flyktet for kong Sauls raseri. Til det aller siste kjempet de side-om-side med ham. Urias nærhet til David er illustrert hvor nært han selv hadde bolig i nærheten av palasset, og hans posisjon som en av de mektige menn som sto fremst i hæren, noe som også gjorde det mulig for David å formulere og utføre sin konspirasjon som førte til at Uria ble drept.
Natans profeti
Profeten Natan som kort tid etter konfronterte David om dette mordet ved å først å fortelle en fortelling om en rik mann og en fattig mann. Den rike mannen hadde mange småfe og storfe mens den fattige mannen hadde kun et lite lam som han stelte godt med. En reisende ba den rike mannen om mat hvor da den rike mannen tok den fattige mannens sau, slaktet den og ga den som mat til vandringsmannen.
Etter å ha hørt denne fortellingen ble David rasende og svarte: «Så sant Herren lever, den mannen som har gjort dette, skal dø! Og lammet skal han betale firedobbelt, fordi han gjorde dette og ikke viste skånsel.»
Natan svarte da at «Du er mannen! Så sier Herren, Israels Gud: Jeg salvet deg til konge over Israel og berget deg fra Sauls hånd. Jeg gav deg din herres hus og hans koner i din favn. Jeg gav deg både Israels- og Juda-riket. Og var det enda for lite, ville jeg ha lagt til både det ene og det andre. Hvorfor har du da foraktet Herrens ord og gjort det som er ondt i Herrens øyne? Hettitten Uria har du drept med sverd. Du lot ammonittene drepe ham, og du tok hans kone og giftet deg med henne. Så skal da sverdet aldri vike fra ditt hus, siden du har foraktet meg og tatt hettitten Urias kone.»
Kjell Johannessen (keramiker)
Kjell Johannessen (født 7. september 1951 i Jørpeland i Rogaland) er en norsk kunstner som arbeider med keramikk som hovedmateriale. Johannessen bor i Bergen, og har verksted og galleriet «Mariakrypten» i hjembyen.
Johannessen er utdannet ved Statens Høgskole for Kunsthåndverk og Design, Vestlandske Kunstakademi og Statens Lærerhøyskole i forming. Etter å ha avsluttet kunstutdannelsen i 1978 etablerte han eget verksted i Bergen.
Johannessen debuterte på Høstutstillingen i 1983, og har siden hatt en rekke utstillinger.
Utstillinger og utsmykninger
Kjell Johannessen har hatt flere separatutstillinger og kollektive utstillinger rundt om i landet. Han er blant annet kjøpt inn av Nasjonalmuseet, Nordenfjeldske Kunstindustrimuseum, Utenriksdepartementet, Forsvarsdepartementet, Samferdselsdepartementet, Planleggings- og samordningsdepartementet, Kommunal- og regionaldepartementet, Statoil og Det norske kongehuset
Niels Flemming Hansen
Niels Flemming Hansen (født 16. mai 1974 i Vejle) er en dansk forretningsmann og konservativ politiker. Han ble i 2019 valgt til medlem av Folketinget fra Sydjyllands storkrets.
Han er født og oppvokst i Vejle. Han er sønn av tidligere folketingsmann og transportminister Flemming Hansen og hustru Birgit Schultz Hansen. Han er gift og har barn. Familien bor i Bredballe i Vejle.
Den portugisiske krisen i 1383–1385
Den portugisiske krisen i 1383–1385, eller det portugisiske interregnum, var en tid med innbyrdeskrig i Portugals historie da ingen kronet konge styrte. Epoken begynte da kong Ferdinand I av Portugal døde uten en mannlig arvtaker, og sluttet da Johan I av Portugal ble kronet til konge over Portugal i 1385 etter slaget ved Aljubarrota. Portugisiske historikere tolker denne epoken som deres eldste nasjonale motstandsbevegelse for å slå tilbake intervensjon fra kongedømmet Castilla. Historikeren Robert Durand betrakter epoken som «den store avdekkingen av nasjonal bevissthet». Borgere i byene og adelen arbeidet sammen for å etablere huset Aviz (en gren av den portugisiske delen av huset Burgund) som et uavhengig kongedømme. Det i kontrast til de langvarige innbyrdeskrigene i Frankrike kjent som hundreårskrigen og i England med rosekrigene hvor aristokratiske fraksjoner kjempet standhaftig mot et sentralisert monarki.
Forløp
I 1383 var kong Ferdinand I av Portugal døende. Fra hans ekteskap med Leonor Telles de Menezes var det kun en pike, prinsesse Beatrix av Portugal som overlevde. Hennes framtidige giftemål var den største politiske saken i Portugal ettersom utfallet kunne bestemme kongedømmets framtid.
Sinomimovelleda
Sinomimovelleda er en gruppe av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Den portugisiske krisen i 1383–1385
Forløp
Flere ulike politiske fraksjoner fremmet mulige ektemenn for den lille piken. Blant de mulige kandidatene som ble foreslått var engelske og franske prinser. Til sist bestemte kongen seg for sin hustrus førstevalg, kong Johan I av Castilla. Ferdinand hadde ført hele tre kriger mot Castilla i sin tid som konge, og ekteskapet mellom hans datter og Castillas konge hadde til hensikt avslutte fiendskapet mellom de to landene ved at det førte til en unionen mellom to kroner. Imidlertid var dette ikke en akseptert løsning for alle portugisere. Denne dynastiske unionen betydde at Portugal ville miste sin uavhengighet til Castilla, hovedstaden ville endre lokalisering, og mange i adelen var voldsomt imot denne muligheten. Men de klarte heller ikke å enes om et bestemt kongsemne til den portugisiske kronen. Det var to hovedkandidater, begge illegitime halvbrødre av Ferdinand:
Sinomimovelleda
Utseende
Morimopsini er små til middelsstore, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.
Den portugisiske krisen i 1383–1385
Forløp
Den 22. oktober døde kong Ferdinand. I henhold til ekteskapskontrakten skulle enkedronning Leonor ha regentskapet i navnet til sin datter Beatrix og sin svigersønn, Johan I av Castilla. Ettersom diplomatisk opposisjon ikke lenger var mulig, tok fraksjonen for portugisisk uavhengighet til mer drastiske grep, noe som utløste krisen i 1383–1385.
Sinomimovelleda
Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.
Den portugisiske krisen i 1383–1385
1383
Regentens statsråd gjorde den feil å ekskludere enhver representasjon av handelsstanden i Lisboa. Den første bevegelsen ble tatt av fraksjonen til Johan av Aviz i desember 1383. João Fernandes Andeiro, grev av Ourém, kalt for Conde Andeiro, den forhatte elskeren til enkedronningen, ble myrdet av en gruppe sammensvorne ledet av Johan av Aviz. Sammen med en del av sine menn kom de til spiserommet til Andeiro og enkedronning Leonor i deres palass. Etter en del diskusjon forflyttet Johan og Andeiro seg til et annet, avlukket rom. Johan anklaget Andeiro for «å arbeide mot hans vanære og død». Andeiro nektet for anklagene, og Johan slo til ham i hodet med en dolk. Da dette ikke drepte ham, var det en av hans menn som stakk sverdet sitt gjennom ham og fullførte oppgave de var kommet for å gjøre.
Sinomimovelleda
Utbredelse
Slekten er utbredt i Kina (Sichuan) og Laos.
Den portugisiske krisen i 1383–1385
1383
Som følge av denne handlingen, ble Johan, i henhold til handelsstanden i Lisboa, «bestyrer og forsvarer av riket», leder for opposisjonen til kravet til Johan I av Castilla. Han forsøkte å bli anerkjent som monark iure uxoris (i retten til sin hustru) og imot avtalen i Salvaterra.
1384
I mai, med Lisboa under beleiring, ble en ambassadør sendt til kong Richard II av England for å få støtte for portugisisk uavhengighet. I 1384 var Richard kun 17 år gammel, men makten lå hos hans onkel, John av Gaunt, 1. hertug av Lancaster, som regent av England. Til tross for innledende motvilje til avgi soldater, grunnet mangelen på suksess i 1381, men til sist gikk John av Gaunt likevel med på å sende soldater for å styrke den portugisiske hæren. Portugiserne fikk tillatelse til å rekruttere engelske bueskyttere og soldater. Som motytelse skulle Portugal sende en skvadron av galeier for å benyttes mot Frankrike og Castilla, og for en mulig invasjon av Castilla.
Lisboa slet med sult og fryktet at byen ville bukke under for den kastiljanske beleiringen. Blokkert av land og ved elven hadde byen ikke håp om hjelp fra hæren til Johan av Aviz som var altfor liten til å våge konfrontasjon og samtidig opptatt av å underkaste andre byer. Et forsøk ble gjort av den portugisiske flåten å bryte kastiljanske blokaden sjøveien. Den 18. juli forsøkte en gruppe skip ledet av kaptein Rui Pereira bryte igjennom for å laste nødvendige forsyninger til byen. Kostnadene var høye da tre av fire skip ble tatt og Rui Pereira selv døde i sjøslaget. Til tross for den lille suksessen fortsatte beleiringen og byen Almada på sørbredden av Tajo overga seg. Beleiringen var ikke hard kun for innbyggerne i Lisboa: hæren til Castilla slet også med mangel på mat grunnet geriljakrigen til Nuno Álvares Pereira. Samtidig brøt det ut pest som det ofte gjorde når mange soldater var samlet på et sted. Byllepest spredte seg blant de kastiljanske soldatene og det tvang til sist Johan I av Castilla til å løfte beleiringen den 3. september og trakk seg tilbake over grensen. Uker senere oppga også den kastiljanske flåten å holde Tajo, og Lisboa unngikk erobring.
1385
Mot slutten av 1384 og de første månedene av 1385 fortsatte Nuno Álvares Pereira og Johan av Aviz krigen, men de klarte ikke underkaste flertallet av de portugisiske byene som fortsatt støttet Castillas sak.
I april 1385 kom engelske leiesoldater til sist til Portugal. Det var ikke en stor styrke, knapt 600 menn, men mange av dem var veteraner fra hundreårskrigen og veltrent i engelsk militærtaktikk. Blant dem var også et mindre antall langbueskyttere som allerede hadde demonstrert deres verdi mot kavaleriangrep, eksempelvis i slaget ved Crécy i 1346. De kom i fire skip som seilte ut fra Plymouth den 24. mars. Skipene var eid av en skipseier fra Dartmouth, Edmund Arnald, og de fraktet også hvete og flesk som forsyninger. De ankom til havnene i Porto, Lisboa og Setúbal. To av skipene som kom til Lisboa ble angrepet av tolv kastiljanske galeier, men de engelske soldatene klarte likevel å gjøre landgang og slå seg sammen med den portugisiske hæren.
VM i friidrett 2007 – 400 meter kvinner
Øvelsen 400 meter damer ved VM i friidrett 2007 ble avholdt på Nagai Stadium 26, 27. og 20. august. Norge var ikke representert i øvelsen.
Den portugisiske krisen i 1383–1385
1385
På samme tid organiserte Johan av Aviz et møte i Coimbra for cortes, kongedømmets råd. Den 6. april utropte han seg selv som tiende kongen av Portugal, en klar handling trass og utfordringer til de kastiljanske fordringene. Johan I av Portugal innstilte Nuno Álvares Pereira til konstabel (beskytter) av Portugal og dro videre for å slå ned motstanden som fortsatt rådet i nord. I løpet av 1384 og 1385 var det flere slag mellom de portugisiske og kastiljanske hærene i ulike deler av Portugal og Castilla. I disse slagene var den briljante portugisiske hærføreren Nuno Álvares Pereira alltid seirende.
VM i friidrett 2007 – 400 meter kvinner
Forsøksheat
Kvalifisering: Ded førstet fire i hvert heat (Q) og de fire raskeste eller (q) gikk videre til semifinalene.
Den portugisiske krisen i 1383–1385
1385
Da Johan I av Castilla hørte om den nye portugisiske utfordringen var hans første reaksjon å sende en straffeekspedisjon, men de kastiljanske styrkene ble hardt beseiret i slaget ved Trancoso i mai. Fra januar begynte han å samle en hær som endelig skulle løse det portugisiske problemet. Kongen selv ledet en enorm kastiljanske hær som invaderte Portugal den andre uka av juni fra nord, fra Celorico da Beira til Coimbra og Leiria. En alliert kontingent av tungt fransk kavaleri reiste sammen med dem. Tyngden i deres antall var på kastiljansk side; rundt 32 000 menn mot rundt 6 500 portugisere. De reiste umiddelbart mot regionene til Lisboa og Santarém, de fremste byene i Portugal.
VM i friidrett 2007 – 400 meter kvinner
Semifinaler
De første i hver semifinale(Q) og de to raskeste ellers (q) gikk videre til finalen.
Den portugisiske krisen i 1383–1385
1385
I mellomtiden møttes hærene til Johan I av Portugal og Nuno Álvares Pereira og ble slått sammen i byen Tomar i distriktet Santarém. Etter en del debatt ble en beslutning tatt. Castilla skulle ikke få lov til å beleire Lisboa en gang til, ettersom byen uten tvil ville falle. Isteden skulle portugiserne avskjære fienden i nærheten av Leiria som lå ved landsbyen Aljubarrota. Den 14. august møtte den langsomme kastiljansk hæren, som bevegde seg langsomt grunnet sitt store antall, den portugisiske hæren, støttet av engelske soldater. I det påfølgende slaget ved Aljubarrota, som ble utkjempet på samme vis som de ved Crécy og Poitiers. Taktikken gjorde det mulig for en redusert infanterihær å beseire et stort kavaleri ved bruk av langbuer på flankene og defensive strukturer, som spisse fotangler, i fronten. Den store kastiljanske hæren ble ikke bare beseiret, men tilintetgjort. Deres tap var så store at Johan I av Castilla ikke maktet å gjøre nye invasjoner de påfølgende årene.
Taktikken som den portugisiske hæren benyttet, ledet av Nuno Álvares Pereira, var i stor grad påvirket av engelsk krigføring i hundreårskrigen mot franskmennene. Mens tidligere slag i middelalderen ble avgjort av tungt pansret kavaleri, introduserte engelskmennene taktikken med å selv å velge slagmarken, forberede seg ved hjelp av forhindringer som groper og påler i bakken, og støtte fra sine bueskyttere. Mens Nuno Álvares Pereira ferdet sammen med greven av Cambridges hær i 1381 og 1382 diskuterte de to taktikk og analyserte dens effektivitet. Ved Aljubarrota ble den utnyttet til det fulle.
Tommy (rockeopera)
Tommy er den første av rockegruppen The Whos to rockeoperaer, den andre er Quadrophenia. Tommy ble først utgitt som album i 1969 og ble film i 1975. Den ble ikke fremført på scenen før i 1993, i en revidert versjon.
Den portugisiske krisen i 1383–1385
Arven
Med denne seieren ble Johan I anerkjent som den ubestridte konge av Portugal, avsluttet interregnum og kaoset som hadde eksistert i den portugisiske krisen i 1383–1385. Anerkjennelsen fra Castilla kom ikke før i 1411 etter ytterligere en portugisisk seier i slaget ved Valverde og med signeringen av avtalen av Ayllón. Den engelsk-portugisiske alliansen ble fornyet i 1386 med traktaten i Windsor og med ekteskapet mellom Johan I av Portugal med Filippa av Lancaster, datter av John av Gaunt. Allerede i 1387 tok Johan I av Portugal fordelene av den nye alliansen og ledet en portugisisk hær på rundt 9 000 menn, styrket med 1 500 engelske soldater som hadde gått i land i Galicia, for å invadere Castilla. Hensikten var å sette John av Gaunt på den kastiljanske tronen. John av Gaunt gjorde krav på tronen ved hans ekteskap med infanta Constance av Castilla. Hennes yngre søster, infanta Isabella av Castilla, hadde giftet seg med Edmund av Langley, den fjerde sønnen til kong Edvard III av England. Imidlertid hadde den kastiljanske kongen franske militære rådgivere som rådet ham til å unngå militær konfrontasjon, befeste seg i sine festninger, og brenne markene for å hindre den engelsk-portugisiske hæren mat. Etter to måneder uten noen suksess eller seire, rammet av sykdom og mangel på forsyninger, trakk hæren seg ut i juni 1387, men først etter forhandlinger hvor kongen av Castilla lovte å betale for de utgifter engelskmennene og portugiserne hadde hatt. Det ble også inngått avtaler om ekteskapelige allianser for å sikre avtalen. Engelskmennene og John av Gaunt seilte ut fra Porto i september 1387.
Tommy (rockeopera)
Temaet er Tommy, som er en døv, blind og stum gutt. Han får et flipperspill i gave og blir til slutt verdens beste i flipperspill. Han blir behandlet nesten som en rockestjerne med fans og groupies. Han får en slags åpenbaring og prøver å finne en ny religion, men tilhengerne hans gjør snart opprør og forlater ham. Rockeoperaen tar for seg flere kontroversielle temaer, som barnemishandling, incest og narkotikamisbruk.
Den portugisiske krisen i 1383–1385
Arven
Til tross for mangel på portugisisk seier, hadde det satt Castilla på prøve og etablert Portugals militære styrke som førte til fredsavtalen mellom de to land i 1411. Isteden begynte Portugal forberedelsene til å ekspandere mot den afrikanske kysten og den arabiske byen Ceuta ble erobret i 1415 med rundt 240 skip. Den portugisiske maritime ekspansjonen hadde begynt. Slaget ved Aljubarrota var et av de mest betydningsfulle i Portugals historie. Det sikret landet sin frihet og uavhengighet, etablerte landets andre kongedynasti, huset Aviz, og åpnet for den maritime gullalderen og oppdagelsestiden.
Thomas Mardal
Thomas Mardal (født 16. april 1997) er en norsk friidrettsutøver som representerer Gloppen. Han har konkurrert internasjonalt innen bl.a. vektkast og sleggekast og innehar den norske rekorden i vektkast på 24,46 meter tatt i 2021 på et stevne i USA. Han ble uttatt til VM i friidrett 2022 i øvelsen sleggekast, men han nådde ikke finalerunden der.
Den portugisiske krisen i 1383–1385
Arven
Alliansen mellom England og Portugal har vedvart gjennom århundrene og eksisterer den dag i dag. Portugal dro nytte av den i 1640 for å forviste de spanske Habsburg-kongene fra landet og på nytt under den spanske selvstendighetskrigen (1808–1814), som portugiserne kaller a Guerra Peninsular, napoleonskrigene (1789–1815), den første verdenskrig (1914–1918) og i den andre verdenskrig (1939–1945) hvor de allierte etablerte baser på Azorene, og sist under Falklandskrigen i 1982.
Thomas Mardal
Mardal er sønn av den tidligere lengdehopperen Ole Morten Mardal. Thomas Mardal gikk på idrettslinja ved Firda videregående skole fra 2013 til 2016. Året etter dro han til USA på idrettsstipend ved University of Florida i Gainesville.
Humberto Tomasina
Humberto Tomasina (født 12. september 1898, død 12. juni 1981) var en uruguayansk fotballspiller som deltok i de olympiske leker 1924 i Paris.
Tomasina ble olympisk mester i fotball under OL 1924 i Paris. Han var med på Uruguays landslag som vant fotballturneringen. De beseiret Nederland med 2-1 i semifinalen, og i finalen som ble spilt 9. juni 1924, vant de over Sveits med 3-0.
Pseudeuophrys
Pseudeuophrys er en slekt av edderkopper i gruppen hoppeedderkopper (Salticidae).
Utbredelse
Pseudeuophrys er utbredt i Europa, Asia og Nord-Afrika. De er innført i Nord-Amerika.
Utseende
Pseudeuophrys artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkopper skiller seg ut ved at de har evnen til i en viss grad å fokusere blikket.
Systematisk inndeling
Slekten Pseudeuophrys er en gruppe som består av 8 arter i verden. I Norge er det registrert én art.
Når dagen kommer
Når dagen kommer er et musikkalbum med Stein Ove Berg, utgitt i 1977 på selskapet Talent. Musikere på plata var personellet i Popol Ace.
Julia Iriarte
Julia Iriarte er en boliviansk tidligere friidrettsutøver, som konkurrerte i sprintløp, lengdehopp, høydehopp og ulike kastøvelser på 1940- og 50-tallet.
Idrettskarriere
Iriarte deltok i Søramerikansk mesterskap i friidrett 1941, som ble arrangert i Argentina, og fikk der bronse i kulestøt, bak Ingeborg Mello og Edith Klempau.
Hun deltok i Bolivarianske leker 1947–48, og vant der sju medaljer. Hun vant 80 meter hekk, høydehopp, lengdehopp, kulestøt og diskos. Hun kom på andreplass på 50 meter, bak Julia Sánchez, og kom også på andreplass i spydkast, der Clorinda Herrera vant. Det ble arrangert et uoffisielt Søramerikansk mesterskap i friidrett i 1948, og hun fikk også der sju medaljer. Hun vant 100 meter, 80 meter hekk, kulestøt, diskos og spydkast, og fikk sølv i lengdehopp og bronse i høydehopp.
Hun tente ilden under Bolivarianske leker 1977.
Referanser
<References />
Navy Presidential Unit Citation
Utmerkelsen blir gitt i presidentens navn til enheter innen den amerikanske militærstyrken og allierte styrker for utmerkelser utover det vanlige. Enheten må ha utført oppdraget sitt under langt vanskeligere forhold sammenlignet med enheter som er involvert i den samme, overordnede militæroperasjonen. Avdelingens fellesinnsats må tilsvare et heltemot på linje med det enkeltsoldater må utføre for å fortjene Navy Cross, den nest fremste sjøforsvars- og marinekorpsutmerkelsen i utmerkelsessystemet i USAs forsvar.
Navy Presidential Unit Citation består av et bånd i fargene blått, gult og rødt. Båndet festes til avdelingens fane og bæres som båndstripe på uniformen til de av avdelingens soldater som deltok i innsatsen som er hedret. De som hedres med utmerkelsen igjen, bærer ekstra stjerner på båndstripen. Det er ingen medalje knyttet til utmerkelsen.
Tatjana Mavrina
Tatjana Aleksejevna Mavrina (Lebedeva) (russisk Татьяна Алексеевна Маврина (Лебедева); født 20. desember 1900 i Nizjnij Novgorod, død 19. august 1996 i Moskva) var en russisk illustratør, blant annet av barnebøker. Hun mottok H.C. Andersen-prisen for illustrasjoner i 1976.
En tysk utgave av hennes memoarer utkom i 1977: Zwischen Wolga und Dwina, Skizzen und Erinnerungen («Mellom Volga og Dvina, skisser og minner»).
Mavrina ble utnevnt til Folkekunstner av Sovjetunionen og mottok Sovjetunionens statspris.
The Best Band You Never Heard in Your Life
The Best Band You Never Heard In Your Life er et dobbelt konsertalbum av Frank Zappa utgitt i 1991. Albumet er et av fire som ble innspilt under verdensturnéen i 1988, sammen med Broadway the Hard Way, Make a Jazz Noise Here og Zappa '88: The Last U.S. Show som ble utgitt i 2021, etter Zappas død. Hvert av de tre første albumene har forskjellig innhold: Broadway the Hard Way inneholder for det meste nye komposisjoner; Make a Jazz Noise Here er en samling av klassiske Zappa-låter, de fleste av dem instrumentale; og The Best Band... konsentrerer seg om coverlåter. Noen av disse er litt spesielle (som «Stairway to Heaven» av Led Zeppelin), mens flere er hentet fra tidligere album. Hovedtyngden av låtene er fra Zappas utgivelser fra 1970-årene, men det finnes også noe materiale fra the Mothers of Inventions' innspillinger fra slutten av 1960-årene. Låten «Lonesome Cowboy Burt» er fra 200 Motels. Albumet ble gjenutgitt i 1995 og 2012 sammen med hele hans album-katalog.
Albumet inneholder tre låter der det gjøres narr av den amerikanske TV-evangelisten Jimmy Swaggart, som 21. februar 1988 innrømmet på direktesendt TV at hadde hatt et forhold med en prostituert kvinne. «Lonesome Cowboy Burt», «More Trouble Every Day» og «Penguin in Bondage» inneholder omskrivinger av tekstene slik at det ble satiriske tekster om denne skandalen.
Plateomslag
Det originale albumomslaget bestod av et bilde av Frank Zappa og hans band mot en svart bakgrunn med blå bokstaver. Etter at det ble oppdaget at bildet hadde blitt brukt uten fotografen Bruce Malones tillatelse, ble senere utgivelser gitt ut med et cover uten dette bildet, men med den blå skriften. Da albumet ble gjenutgitt og remastret i 1995, var det med et omslag av laget for den japanske utgivelen av kunstneren Cal Schenkel. Den japanske kanji-skriften på omslaget har ingen mening på japansk, men kan uttales som «fu-ran-ku-za-pa», som fonetisk kan likne «Frank Zappa». I tillegg brukte Schenkel figurer fra andre plateomslag han tidligere hadde laget for Zappa. Da albumet ble gjenutgitt i 2012, var det med versjonen med det helsvarte coveret.
Sporliste
Disk 1
Disk 2
Personell
Musikere
Produksjon
Lepismadora
Lepismadora er en slekt av biller som hører til familien praktbiller (Buprestidae).
Utseende
En nokså liten (ca. 7 millimeter), sylindrisk, grønnlig eller messingaktig metallisk farget praktbille. Kroppen er kledt med hårlignende skjell som på undersiden er skinnende hvite. Antennene er ganske korte og sagtakkede. Hodet er kort og bredt med litt utstående fasettøyne, pronotum er firkantet.
Levevis
De voksne billene finnes oftest på planten Tiquilia plicata (familien Boraginaceae) i ørkenen. Det er ikke kjent hvor larvene lever.
Utbredelse
Arten er bare kjent fra typelokaliteten Algodones Dunes i California.
Bjølsen Idrettslag
Bjølsen Idrettslag (stiftet 29. juni 1933 som Bjølsen Arbeideridrettslag) var et norsk idrettslag fra Bjølsen i Oslo. Idrettslaget ble grunnlagt av Gunnar Andersen og Kristian Antonsen og var før krigen medlem av Arbeidernes Idrettsforbund. Bjølsen IL drev med fotball, bandy og ski og hadde hvite og grønne drakter.
Naboklubben Oslo-Mjølner gikk inn i Bjølsen IL i 1955. I 1958 ble imidlertid Bjølsen Idrettslag oppløst.
Hydro Sunndal
Hydro Sunndal er et aluminiumsverk tilhørende Hydro Aluminium ved Sunndalsøra i Møre og Romsdal. Verket startet opp i 1954 og var en del av Årdal og Sunndal Verk (ÅSV) til 1986.
Historie
I 1967 kjøpte det kanadiske selskapet Alcan halvparten av aksjene i ÅSV, mens den norske stat ble største enkeltaksjonær i Alcan. Halvparten av Alcans aksjer i ÅSV ble kjøpt tilbake av Staten i 1974, og de resterende aksjene ble kjøpt i 1979.
Metanastes picipes
Metanastes picipes er en bille som hører til familien skarabider (Scarabaeidae). Denne slekten blir regnet til underfamilien hornbiller (Dynastinae).
Utseende
En middelsstor (ca. 15-20 millimeter), tettbygd, blankt svart hornbille. Arten mangler horn på hodet og pronotum, hodet har et par lave tverrknøler. Pronotum er rundet og nokså blankt. Dekkvingene har markerte punktrader.
Levevis
Larvene lever i jorda der de spiser råtnende plantemateriale.
Utbredelse
Arten lever i Australia (New South Wales og Queensland).
Psykologisk krigføring
Psykologisk krigføring (også kalt psyops) er å benytte seg av propaganda og andre psykologiske virkemidler for å påvirke fiendens meninger, følelser, holdninger og adferd slik at den støtter egen nasjons interesser i krigssituasjoner og/eller i fredstid.
Psykologisk krigføring brukes også til bearbeidet folkeopinionen i sitt eget land og internasjonalt dvs. venne folket til noe uunngåelig for at de skal sette seg mindre til motstand overfor en eventuell opptrapping av konflikten. Ferske eksempler er påvirkningsoperasjoner, falske nyheter og desinformasjon før og under Russlands invasjon av Ukraina i 2022 og USAs planlegging av krigen mot Irak i 2002 og frem til krigsutbruddet i 2003.
Psykologisk krigføring og propagandas betydning, la både den marxistiske filosofen Antonio Gramsci og den nazistiske propagandisten Joseph Goebbels sterk vekt på. De opprinnelige tanker om slike strategier kan spores tilbake til greske filosofer, men Machiavelli regnes ofte som den psykologiske krigføringens eller propagandaens far.
Psykologisk forsvar
Psykologisk forsvar har til formål å sikre et åpent og demokratisk samfunn med tankefrihet og frie medier. Det handler om å kunne identifisere og møte påvirkningskampanjer i fredstid såvel som under forhøyet beredskap. Det handler også om å sikre at mediene kan fungere og at myndigheter kan kommunisere med mennesker i krig.
Før og under forhøyet beredskap kan all gjennomtenkt samfunnskommunikasjon betraktes som en del av det psykologiske forsvaret. Sverige hadde tidligere en egen etat for psykologisk forsvar, Styrelsen för psykologiskt försvar.
Man on the Moon (sang)
«Man on the Moon» er en sang og en single fra albumet Automatic for the People (1992) av R.E.M.. Den ble også brukt i den amerikanske filmen av samme navn, som var basert på Andy Kaufmans liv. Den var opprinnelig instrumental og fikk tekst etter at de andre bandet oppfordret Michael Stipe til å skrive. Teksten ble skrevet på siste dag av innspillingen. Den opprinnelige melodien ble kalt «C to D Slide» på grunn av det tydelige akkordskiftet (som visstnok var et uhell som skyldes at Berry strakte seg etter en øl). Bandet var veldig glad i melodien, men Stipe hadde skrivesperre. Stipe skrev endelig teksten etter et par dager med spasering rundt i Seattle med melodien på hodetelefonen. Han uttalte senere: «I didn’t intend it to be about anything; it just happens to be about Andy Kaufman.» Cleveland.com lister «Man on the moon» på 45. plass over beste rockesanger fra 1990-tallet. Dagsavisen kåret den til årets beste i 1992 basert på norske kritikeres vurderinger (R.E.M.s «Losing my Religion» vant året før). Hitene «Man on the Moon» og «Losing my Religion» og de to albumene gjorde det tidligere undergrunnsbandet R.E.M. til stjerner og et ledende rockeband i 1992. Videoen til singelen ble laget av britiske Peter Care og inneholdt klipp med Andy Kaufman. Sangen og videoen bidro til gjøre Kaufman kjent på nytt. «Man on the Moon» slo an i mange land utenom USA og der måtte henvisningen til Kaufman oppklares gjennom intervju. I 1994 kom en dokumentarfilm om Kaufman med R.E.M.s musikk og video, denne inspirerte Scott Alexander og Larry Karaszewski til å skrive et filmmanus. Danny DeVito likte manuset og ba Milos Forman regissere filmen. Forman ba R.E.M. levere musikk til filmen og Stipe laget også en sang spesielt for filmen.
Coonoor
Coonoor er en kommune i Nilgirisdistriktet i Tamil Nadu, India, kjent for Dyrking av Nilgiris-te Coonoor ligger 1 850 moh. og er den nest største Hill Station Nilgiri-fjellene etter Ooty. Stedet er ideelt for mange turer (ekspedisjoner) inn i Nilgiris-fjellene. Nærmeste flyplass er Coimbatore International Airport, om lag 79 km fra Coonoor. Ved en folketelling fra 2011 hadde byen 45 494 innbyggere.
Geografi
Coonoor ligger på. Coonoor har sub-tropisk høylandklima. På grunn av høyden forekommer nattefrost nesten aldri. I motsetning til Ooty eller Lovedale som ligger høyere enn Coonoor.
Demografi
Etter Folketellingen i India 2011 hadde Coonoor 45 494 innbyggere med 1 058 kvinner for hver 1 000 mann, mye over landets gjennomsnitt på 929. Av disse var 3,768 under seks år, 1,871 gutter og 1,897 jenter. De kasteløse utgjorde 27,92 % mot 23 % ellers i landet. Lesekyndigheten var på 84,79 %, mot Indias 72,99 %. Byen hadde 12,384 husholdninger. Det var 17,421 arbeidere, 50 landarbeidere, 152 bønder, og 266 arbeidet i hjemmeindustri. 15,790 andre arbeidere og 1,163 ufaglærte arbeidere, 6 ufaglærte bønder, 66 ufaglærte landarbeidere, 31 ufaglærte i hjemmeindustri og 1,060 andre ufaglærte arbeidere.. Byen er den nest største i Nilgiri-fjellene etter Ooty, distriktets hovedkvarter.
Lokal økonomi
Coonoors økonomi er basert på den sesongmessige turisme, Te-industri og mange kostskoler. De mange private te-plantasjene utenfor Coonoor dyrker grønne tebladene. De blir plukket, bearbeidet og pakket i finérkasser i de lokale fabrikkene og selges i de mange auksjonshusene i Coonoor, Coimbatore og Cochin. I Coonoor ligger UPASI - South Indian Tea Board, som forsker, omsetter eller auksjonerer all te som er produsert. i Coonoor ligger også en viktig indisk hæravdeling, Madras regimental center (MRC) and Defence services staff college (DSSC).
Turisme
Coonoor har jernbaneforbindelse med en metersporet jernbane, den berømte Nilgiri Mountain Railway (NMR) mellom Mettupalayam, (28 km) og Ooty (17 km).
Mange fjellstier går ut av byen, en av de mest populære går mot Lamb's Rock som ligger 9 km fra Coonoor. Fra Lamb's Rock er det utsikt mot Coimbatore-sletten og de mange te- og kaffe-plantasjene. Et lite stykke fra Lamb's Rock ligger Lady Canning's med et panora-utsyn over Nilgiris.
Skyting under Sommer-OL 2016
Skyting under Sommer-OL 2016 finner sted mellom 6. august og 14. august 2016 på National Shooting Center i Rio de Janeiro. Det vil konkurreres i 15 øvelser, ni for menn og seks for kvinner.
Coonoor
Turisme
Turister kan også gå fra Lady Canning's til Dolphin's Nose som ligger 12 km fra Coonoor, like ved Law's Falls, 5 km fra Coonoor. Det er mulig å gå fra fossen til Droog, en strekning på 13 km. fra Coonoor. Droog er også kjent som Pakkasuran Kottai som er ruiner etter et fort fra 1500-tallet. Fortet er synlig fra Droog. Det ligger på en høyde på 750 meter. Coonoor har noen silkefarmer. Regjeringen driver disse, nærmest som forskning. Nylig har kultivering av blomster og jordbær fått fotefeste.
Attraksjoner
The Sim's Park er et viktig sted å besøke i Coonoor. Den dekker et område på 12 hektar, og har en samling på over 1 000 ulike blomster, trær og planter. For eksempel: magnolia, furu, ferns og kamelia. Den botaniske hagen er delvis lagt ut etter japansk mønster og har fått navn etter J. D. Sim, den gang sekretær i Madras Club i 1874. Hovedattraksjonen i parken er det årlige show for frukt- og grønnsaker som arrangeres hver mai måned.
Pomologocal Station
Pomological Station er et forskningsinstitutt, drevet av State Agricultural Department for kakiplomme, granateple og aprikoser.
Dolphin's Nose Viewpoint
Dolphin's Nose Viewpoint ligger 10 km fra Coonoor. Det byr ikke bare på en panoramautsikt over Nilgiri Hills, men også Catherine Falls. På vei til Dolphin's Nose, om lag 5½ km fra Coonoor, ligger Lamb's Rock, en annen utsiktsplass med utsikt over te- og kaffeplantasjer.
Droog Fort
Droog Fort ligger 13 km fra Coonoor. Her er det ruiner av et fort som engang ble brukt av Tipu Sultan på 1700-tallet (Pakasuran Malai).
Law's Falls
Law's Falls er en foss som ligger 5 km fra Coonoor, på veien mot Mettupalayam.
Ooty
Ooty er en Hill Station. Den kalles også Queen of Hill Stations og ligger 19 km nordvest for Coonoor. Ooty er populær en populær turistattraksjon i likhet med Ooty, og også en annen av de grønne lunger i Nilgiri-fjellene med mange innsjøer, parker og bygninger bygget i kolonitidens arkitektur.
Katary Falls
Katary Falls. Hovedattraksjonen her er kraftstasjonen nær Selas. Den har kapasitet på 1 000 kW.
Pasteur Institute
Pasteur Institute Instituttet er åpen for turister, men det må søkes på forhånd. Det Iigger nær Sim’s og ble opprettet i 1907. Instituttet forsker, utvikler og produserer vaksiner mot hundegalskap og trippelvaksine (difteri, stivkrampe og kikhoste).Tidligere spilte instituttet en viktig rolle i utviklingen av influensavaksine. De produserer vaksiner mot hundegalskap og kugalskap. Instituttet er oppkalt etter Louis Pasteur.
Skoler og utdannelse
De mange kostskolene er er en betydelig økonomisk faktor i Coonoor. De dyre kostskolene har for nesten et århundre vært kjennemerke på Nilgiris og Coonoor. Opprinnelig dannet etter britisk mønster (eldste skole fra 1858) er de nå utvidet med barnehager. De dekker hele skoletilbudet frem til forberedende prøve på et universitet. Mange er eid av kristne organisasjoner, særlig er den katolske kirke stekt involvert på eiersiden, og preger også undervisningen.
Transport
Fra Coonoor er det gode veier til Ooty, Coimbatore, Mysore og Bangalore. Veien som forbinder Ooty med andre byer distriktet er National Highway NH 67. Den er den travleste av flere såkalte Ghat Roads, og de er også en av flere hovedveier i distriktet. Det er regulær bussforbindelse fra Ooty, Bangalore, Mysore, Coimbatore Erode, Kozhikode, Tirupat, Tiruchirappalli, Salem og Cochin.
Nærmeste jernbanestasjon for Mettupalayam er i Coimbatore, dit er det 46 km. En annen viktig jernbane i distriktet, ikke så mye for de fastboendes behov som for turistene, er den spektakulære Nilgiri Mountain Railway, en av de eldste og nå eneste tannstangbane i India. The Nilgiri Mountain Railway ble ført opp på UNESCOs verdensarvliste i juli 2015.
Nærmeste flyplass er Coimbatore International Airport som har direkte forbindelse til de fleste viktige byer India og noen destinasjoner utenfor India.
Afagrilaxia
Utseende
En liten (ca. 5 millimeter), lang og tynn praktbille. Antennene er tynne, hodet kort og bredt, rundet, med ganske store fasettøyne. Pronotum er rundet med grov, nettaktig mikroskulptur. Dekkvingene er lange og smale, litt innsnevret i midten, med grove punktrader.
Levevis
Arten lever på tørre steder.
Utbredelse
Arten er utbredt i Sør-Afrika og Tanzania.
Eksterne lenker
'
Popol Ace (LP)
Popol Ace er et musikkalbum med norske Popol Ace, utgitt i 1974.
Tales of Symphonia
Tales of Symphonia er et rollespill utgitt til Nintendo GameCube i 2003 og 2004. Det er publisert av Namco og er det femte spillet i Tales-serien. En utgave av spillet med nytt innhold ble utgitt til PlayStation 2 i 2004 i Japan.
Spillet foregår i den fiktive verdenen Sylvarant og følger Lloyd Irving. Lloyd ledsager barndomsvennen hans, Colette Brunel, som er forutbestemt å dra på en reise for å redde verdenen fra undergang. Ettersom reisen skrider frem, lærer de at å redde Sylvarant vil true Tethe'alla, en parallell verden til deres egen.
En oppfølger titulert Tales of Symphonia: Dawn of the New World ble utgitt til Wii i 2008. Tales of Symphonia og oppfølgeren ble utgitt til PlayStation 3 som en samlet utgivelse titulert Tales of Symphonia Chronicles i 2013. En utgave av spillet til Steam ble utgitt 2. feruar 2016.
Kommunal Rapport
Kommunal Rapport er en ukeavis og en nettavis som gis ut i Oslo av Kommunal Rapport AS, som igjen er heleid av KS. Avisa kom ut første gang i 1987. Avisa dekker kommunesektoren og målgruppa er politikere og ledere i kommunal og fylkeskommunal sektor, inkludert kommunale bedrifter over hele landet. Ukeavisen distribueres på papir. Nettutgaven oppdateres mandag til fredag og er en helt selvstendig abonnementstjeneste, uavhengig av papiret. De to publikasjonene har helt forskjellig innhold.
Ansvarlig redaktør er Britt Sofie Hestvik (siden 2008). Avisa redigeres etter Redaktørplakaten og Vær Varsom-plakaten. Opplaget er om lag 13000.
Thomas Springer
Thomas Springer (født 6. november 1984) er en østerriksk triatlet.
Han representerte Østerrike under Sommer-OL 2016 i Rio de Janeiro, der han ble nummer 47.
Johannes Winding Harbitz
Johannes Winding Harbitz (født 26. desember 1831 i Askvoll, død 5. september 1917 i Vestre Aker) var en norsk skipsreder og politiker (H).
Harbitz tok styrmannseksamen i 1852, seilte som skipper 1859–69 og var senere reder. Han bodde i Tønsberg til 1897, da han flyttet til Ris i Vestre Aker. Han hadde en hel del tillitsverv i Tønsberg og var ordfører i tilsammen 12 år. Han var dansk visekonsul i Tønsberg fra 1880 til 1894.
Han ble innvalgt på Stortinget for Tønsberg i 1880 og gjenvalgt fire ganger. I perioden 1893–95 var han medlem av Emil Stangs andre regjering, først i statsrådsavdelingen i Stockholm til juli 1894, deretter sjef for Forsvarsdepartementet frem til april 1895 og endelig sjef for Revisjonsdepartementet frem til regjeringens avskjed i oktober 1895.
Han ble i 1887 utnevnt til ridder av St. Olavs Orden og forfremmet til kommandør av 1. klasse i 1895. Han mottok også den danske Dannebrogordenen og den svenske Nordstjerneordenen.
Johannes Winding Harbitz var eldste sønn av sogneprest og stortingsmann Georg Prahl Harbitz. Han var oppkalt etter visekonrektor Johan Winding som hadde vært privatlærer for faren i Bergen.
Richtersveldia
Richtersveldia er en slekt av biller som hører til familien praktbiller (Buprestidae).
Utbredelse
Slekten er utbredt i Sør-Afrika.
Beaunay
Beaunay er en kommune i departementet Marne i regionen Grand Est (tidligere regionen Champagne-Ardenne) nordøst i Frankrike. Kommunen ligger i kantonen Montmort-Lucy som tilhører arrondissementet Épernay. I hadde Beaunay 0 innbyggere.
Befolkningsutvikling
Antall innbyggere i kommunen Beaunay
Euthima
Euthima er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, kraftige, matte, mørkt brunlige trebukker. Antennene er tynne og omtrent så lange som kroppen. pronotum er omtrent trapesformet uten tenner på sidene. Dekkvingene er jevnbrede.
Utbredelse
Slekten er vidt utbredt i Sør-Amerika.
Orconectes menae
Orconectes menae er en art av ferskvannskreps innenfor slekten Orconectes (familie Cambaridae, orden Reptantia) som inngår i den store gruppen av såkalte tifotkrepser. Dette er ferskvannskreps som på engelsk oftest kalles «crayfish».
Orconectes menae er en av de om lag 85 artene i slekten, og lever i elver og innsjøer nesten utelukkende i Arkansas og Oklahoma.
Artens taksonomiske plassering
En moderne oppdatering av systematikken til artene i slekten gis her med basis i WoRMS-databasens systematikk fra 2013, og med basis i Fetzner et al (2005):
Drammensveien 115
Drammensveien 115 (oppgang A og B) er en funkis boligblokk på Frogner i Oslo designet av arkitekt Torp & Torp. Bygget ble benyttet som tilholdssted av den norske motstandsbevegelsen under 2. verdenskrig.
Hoplapoderini
Utseende
Små til middelsstore (opptil 25 mm) biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte noe forlenget (lang hals). Snuten er derimot ofte ganske kort. De er vanligvis glatte og blanke. På farge er mange arter røde og svarte. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. Dekkvingene er korte og brede, parallellsidige, med markerte punktrekker, gjerne med påfallende knøler eller pigger. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel.
Drammensveien 115
Razzia i Drammensveien 115 B under 2. verdenskrig
Mandag 22. januar 1945 rundt midnatt ankommer motstandsmannen Tore Gjelsvik Drammensveien 115 B for å gå i dekning fra Gestapo. Rett etter at han har låst seg inn leiligheten i 3. etasje ringer det på døren og Tore forstår at han er i vanskeligheter. Han åpner ikke, men Statspolitiet får raskt dirket opp døren og tre statspolitimenn stormer inn og legger Gjelsvik i bakken hvor han blir sparket og slått. Statspolitiet begynner deretter å avhøre Gjelsvik, men han forblir taus. Under et opphold i forhørene går en av betjentene til telefonen for å ringe etter et brekkjern for å åpne et låst rom, og Gjelsvik benytter muligheten til å rømme. Han reiser seg brått og stuper ut i entreen. Han får noen sekunders forsprang og klarer å lukke stuedøren med en hånd, samtidig som han åpner ytterdøren ut til oppgangen med den andre. I det han slipper døren og løper ut i oppgangen braser de tre statspolitibetjentene inn i hverandre i entreen. I det Gjelsvik løper ned oppgangen skyter betjentene etter Gjelsvik, og han blir truffet i skulderen. Gjelsvik løper ned Drammensveien, oppover Madserud allé og gjennom Frognerbekken til Frognerparken. Han kommer seg til slutt usett frem til en ny dekkleilighet i Bogstadveien 64 som han får tømt for kompromitterende papirer. Han får senere legehjelp av lege Helland-Hansen i Sorgenfrigaten og overlever krigen.